钦定古今图书集成/明伦汇编/氏族典/第547卷 > 《广州府志》 > 植以进
## 钦定古今图书集成/明伦汇编/氏族典/第547卷 > 《广州府志》 > 植以进

按《德庆州志》：以进，开建人。目不知书。先是，父母因贫
徙居石宝山中耕樵。父早丧，事母梁氏极孝，樵采所
得，悉以奉母，食必跪献。母命之起以进，答曰：“世人跪
拜于亲没之后，亲安能知，孰若亲存少尽礼乎？”隆庆
间，山寇充斥，以进负母入深僻处，凿土室藏之，而定
省跪食，虽颠沛不变。